laion/Wikipedia-Exotic huggingface dataset:
Selg

Selg on loomade kehapiirkond, mis ulatub kaelast saba või tuharateni. Selja keskel paikneb selgroogsetel selgroog, alamatel loomadel seljakeelik, kus paiknevad närvikanalid.
Sisalikulised

Sisalikud (Sauria) on laialt levinud roomajate rühm, kuhu kuulub üle 5700 liigi. Sisalikuliste süstemaatika pole päris selge. Tavaliselt peetakse sisalikke iseseisvaks alamseltsiks nimega sisalikulised (Lacertilia). Sellesse kuuluvad kõik lepidosauruste elusolevad järeltulijad, mis ei ole sfenodondid (st tuataara) ega maod. Alamseltsi klassifitseeritakse järgmised infraseltsid: Dibamia Diploglossa Gekkota Iguania Platynota Scincomorpha. Sisalikud elavad kõigil mandritel peale Antarktise, samuti enamikul saarestikel. Eestis on levinud kivisisalik (II kaitsekategooria) ja arusisalik (III kaitsekategooria). Enamasti on sisalikel jalad ja väliskõrvad, madudel need mõlemad aga puuduvad. Kuna sisalikud on määratletud negatiivselt, madusid välja arvates, puuduvad neil ainulaadsed ühised tunnused. Paljud, kuid sugugi mitte kõik sisalikud võivad kiskjate eest põgenedes saba kehast eraldada (autotoomia). Suurel osal sisalikest on arenenud nägemine, sealhulgas värvitaju, ning enamik neist suhtleb niihästi kehakeele või eredate värvide kui ka feromoonide abil. Sisalike pikkus varieerub mõnest sentimeetrist kameeleonidel nagu Brookesia micra ja gekodel nagu Sphaerodactylus ariasae kuni ligi 3 meetrini suurimal elusoleval sisalikul komodo varaanil. Mõned väljasurnud varaanid olid samuti suured. Väljasurnud mosasaurused, kes elasid vees, kasvasid kuni 17 meetri pikkusteks, ning Austraalias 40 000 aasta eest väljasurnud varaan Megalania võis kasvada kuni 7-meetriseks. Eestis elavad sisalikest arusisalik, kivisisalik ja vaskuss. Peter Uetz & Jakob Hallermann. [1]. Roomajate andmebaas. Vaadatud 15.12.2013 Loomade elu 5:151. Gibbons, J. Whitfield; Gibbons, Whit (1983). Their Blood Runs Cold: Adventures With Reptiles and Amphibians. Alabama: University of Alabama Press. Lk 164. ISBN 978-0-8173-0135-4.
Tuvi

See artikkel räägib lindude perekonnast. Tähtkuju kohta vaata artiklit Tuvi (tähtkuju). Tuvi (Columba) on perekond linde sugukonnast tuvilased. Columba livia – kaljutuvi Columba livia f. domestica – kodutuvi Columba oenas – õõnetuvi Columba palumbus – kaelustuvi ehk meigas kirjatuvi sõjatuvi tuvimaja
Ige

Ige (mitmus igemed) on suu kude, mis ümbritseb hammast. See koosneb epiteelist ja sidekoest, kinnitub alveolaarluule ning läheb üle suu limaskestaks. Koesisese rõhu tõttu liibub igeme serv hambakaelale Igemehaigused (nt igemepõletikud nagu parodontiit ja gingiviit) on koos hambahaigustega üks levinumaid haiguste rühmi, neid põhjustavad peamiselt suuõõne mikroobid. Ige hambaarst.ee sõnastikus
Opossumlased

Opossumlased ehk kukkurrotlased (Didelphidae) on läänepoolkera suurim kukkurloomade sugukond, millesse kuulub vähemalt 103 liiki 19 perekonnas. Kõiki neid kutsutakse opossumiteks. Et opossumlased pole spetsialiseerunud, nende toidusedel on paindlik ning nad paljunevad kiiresti, kohanevad nad kergesti mitmesuguste elutingimustega ja asustavad kiirelt uusi alasid. Opossumlased arvatakse eraldi opossumiliste (Didelphimorphia) seltsi. Opossumlaste sugukonda klassifitseeritakse järgmised alamsugukonnad: Caluromyinae Didelphinae. Esimene opossumiks nimetatud liik oli virgiinia opossum; nimetuse opossum varaseim teadaolev tarvitus inglise keeles pärineb 1610. aastast. Sõna opossum tuleb pouhatanikeelsest sõnast aposoum, mis tähendab valget koera või looma. The American Heritage Dictionary of the English Language, Fourth Edition. 2000. Houghton Mifflin Company. The Free Dictionary. Retrieved 2010-09-12. Thefreedictionary.com. Retrieved on 2012-05-03. Collins English Dictionary – Complete and Unabridged . 2003. HarperCollins Publishers. The Free Dictionary. Retrieved 2010-09-12. Thefreedictionary.com. Retrieved on 2012-05-03. Sissekanne ADW-s Sissekanne Catalogue of Life-s Sissekanne IUCN-is Sissekanne NCBI-s Sissekanne Mammal Species of the World-is Sissekanne SITI-s Selles artiklis on kasutatud prantsuskeelset artiklit fr:Didelphidae seisuga 11.02.2014.
Okassealised

Okassealised (Hystricomorpha) on alamselts närilisi, kelle selga katavad teravad okkad, mis kaitsevad ja varjavad neid kiskjate eest. Nad elutsevad Ameerikas, Lõuna-Aasias ja Aafrikas. Okassealistest on näriliste seas suuremad ainult kapibaarad ja koprad. Enamik okassigu on 63–91 cm pikkused ja 20–25 cm pika sabaga. Nad on ümarad, suured ja aeglased ning kaaluvad 5–16 kg. Ehkki okassealiste okkad meenutavad siilide ja sipelgasiilide omi, pole nad sugulased. Okassealised on taimtoidulised. Nad söövad lehti, oksi ja rohtu, talvel ka puukoort. Põhja-Ameerikas elutsev urson ronib toiduotsinguil sageli puu otsa. Aafrika okassealisedd puu otsa ei roni ning otsivad toitu maast. Enamjaolt on nad öise eluviisiga, kuid askeldavad vahel ka päeval. Keenias on okassealised muutunud kahjuriteks, neid hinnatakse maitsva liha pärast. USA. "Porcupines, Porcupine Pictures, Porcupine Facts - National Geographic". Animals.nationalgeographic.com. Vaadatud 20.02.2012. "Porcupines raise thorny questions in Kenya". BBC News. 19. august 2005. Vaadatud 21. september 2009.
Melbourne'i Eesti Maja

Melbourne'i Eesti Maja on Melbourne'is paiknev Eesti Maja. Eesti Maja avati 4. detsembril 1955. See asub aadressil 43 Melville Road West Brunswick alates 1971. aastast. Varem paikneti 67 Sydney Road Coburgis. Melbourne'i Eesti Ühing Pilte Melbourne'i Eesti Majast
Austraalia Eesti Seltside Liit

Austraalia Eesti Seltside Liit (inglise keeles Association of Australian Estonian Societies) on 1950. aastate alguses asutatud organisatsioon Austraalias, mille tegevuseks on toetada eestluse säilitamist ja tutvustada Eestit. 2012. aasta seisuga on liidul 23 liiget. "Association of Australian Estonian Societies (Austraalia Eesti Seltside Liit)". Originaali arhiivikoopia seisuga 4. märts 2016. Vaadatud 2. juulil 2012. Estonians in Australia
Hugo Laur

Hugo Laur (20. märts 1893 Kärus – 30. detsember 1977) oli eesti näitleja. Hugo Laur sündis metsavahi perekonnas. Laur õppis 1907–1910 Hugo Treffneri Gümnaasiumis, 1911–1913 Riias ehituskoolis ja 1913–1914 arhitektuuri erialal professor Berlofi eratehnikumis. Töötas 1911–1918 Riias, Muhus ja Tallinnas ehitustehnikuna ja arhitektina. Oli ansambli Laulvad Seilorid liige. Laval alustas 1912 Riia Eesti Seltsis, oli 1918–1949 Estonia ja 1949–1965 Draamateatri näitleja ning 1948–1950 ühtlasi Eesti Riikliku Teatriinstituudi lavapraktikaõppejõud (aastast 1949 dotsent). Mängis külalisena enamikus Eesti teatreis, esines balletis, operetis, estraadil ja Eesti Raadios (kuuldemänge: "Surnud hinged", 1952, "Südametemurdumise maja", 1957), mängis ETV-s ("Avarii", 1959) ja filmis ("Kire lained", 1930, Berliin; "Elu tsitadellis", 1947, Lenfilm; "Valgus Koordis", 1951, "Tagahoovis", 1956, "Jääminek", 1962, kõik Tallinnfilm; "Maja düünides", 1963, Läti), Tuuline rand, 1971, Tallinnfilm Tegutses ka lavastajana, dekoraatorina ning deklamatsiooni- ja jumestusõpetajana ("Praktilisi nõuandeid näojumestamiseks", "Teater" 4–5, 1935). Käis 1930. aastail riigivanema stipendiaadina õppereisil Saksamaal ja Austrias. Eesti NSV teeneline kunstnik (1945), Eesti NSV rahvakunstnik (1947), Stalini preemia 1948 ja 1952, Nõukogude Eesti preemia 1950, Lenini orden 1956. Eesti Näitlejate Liidu liige (1934) ja Kinoliidu liige 1959. aastast. Aastatel 1951–1954 Eesti NSV Ülemnõukogu saadik, Eesti NSV Ülemnõukogu IV koosseisus. Hugo Laur ei olnud abielus. Eesti NSV Ülemnõukogu Presiidiumi seadlus HUGO LAURILE Eesti NSV rahvakunstniku aunimetuse andmise kohta, Punaväelane: Punaarmee [7. laskurdiviisi] poliitosakonna ajaleht, 7 november 1947 Hugo Laur andmekogus IMDb (inglise) Hugo Lauri 60. sünnipäeva puhul eetris olnud heliülesvõtted Elulugu
Victoria (Briti Columbia)

Victoria on linn Kanadas, Briti Columbia provintsi keskus. Linn asub Vancouveri saarel kohas, kuhu 1843. aastal rajati Hudsoni lahe kompanii kaubapunkt. Selle juurde tekkis esimene Euroopast väljarännanute koloonia, mis sai nime kuninganna Victoria järgi. Linnast saab alguse läbi Kanada kulgev maantee Trans-Canada Highway. Vancouveri ja Seattle'iga on linnal katamaraaniühendus. Nanaimoga ühendab linna raudtee Esquimalt and Nanaimo Railway. Victorias asub ajaloo- ja etnograafiamuuseum Royal British Columbia Museum. 2006. aasta rahvaloenduse andmetel elas linnas 78 057 inimest ja 2011. aasta rahvaloenduse andmetel 80 017 inimest. Koos eeslinnadega on elanike arv 360 000. Canada 2011 Census DBpedia Kanada Statistikaamet vaadatud 3.07.2012 Koduleht
Andri Ksenofontov

Andri Ksenofontov (sündinud 11. detsembril 1962) on Eesti arhitekt, muinsuskaitsja ja kunstikriitik. Ta on lõpetanud 1981. aastal Tartu 2. Keskkooli ja 1986. aastal Eesti Riikliku Kunstiinstituudi arhitektina. Eesti kunsti superego, ego ja id, Sirp, 5. oktoober 2007 Puu otsast kukkunud õunad, Sirp, 11. september 2009 Andri Ksenofontov: jaga tsirkust ja leiba rahus, Solaris, Postimees, 4. jaanuar 2010 Linnalood, Sirp, 7. mai 2010 Üleminekuga kaduma või üle läinud?, Sirp, 12. august 2011 Kino sünd ja esimesed palkkinod, Postimees, 21. mai 2012 "Arhiivikoopia". Originaali arhiivikoopia seisuga 13. märts 2010. Vaadatud 3. juulil 2012.{{netiviide}}: CS1 hooldus: arhiivikoopia kasutusel pealkirjana (link) Eesti Kunstiakadeemia lõpetajad
Unetus Seattle'is

"Unetus Seattle'is" on 1993. aastal valminud film, mille lavastas Nora Ephron. Film kandideeris kahele Oscarile, parima filmilaulu ja parima mugandatud käsikirja kategoorias.
Sven Nykvist

Sven Vilhem Nykvist (3. detsember 1922 Moheda – 20. september 2006 Stockholm) oli rootsi filmioperaator. Sven Nykvist sündis Kronobergi läänis Alvesta vallas Mohedas. Tema vanemad olid misjonärid Belgia Kongos. Nykvisti lapsepõlv möödus vanavanematega Rootsis. Ta õppis Stockholmis fotograafiat. Filmindust praktiseeris ta Roomas Cinecittà stuudiotes. Sven Nykvistil oli pikk koostöö filmilavastaja Ingmar Bergmaniga. Esimest korda tegid nad koostööd filmis "Narride õhtu" ("Gycklarnas afton", 1953). Just Bergmani filmide "Sosinad ja karjed" ja "Fanny ja Alexander" eest võitis ta kaks parima operaatori Oscarit (1974 ja 1984). Nykvist on teinud koostööd ka Woody Alleni, Andrei Tarkovski, Philip Kaufmani, Nora Ephroni ("Unetus Seattle'is") ja Lasse Hallströmiga. Tema viimaseks filmiks jäi Peter Yatesi fantaasiakomöödia "Curtain Call" (1999). Sven Nykvisti poeg Carl-Gustaf Nykvist on filmilavastaja ja -operaator. Viimase käe all valmis 2000. aastal dokumentaalfilm "Valgus pakub mulle seltsi", milles ta jäädvustas oma isa elutöö. Sven Nykvisti osalusel valmis 120 filmi. Sven Nykvist andmekogus IMDb (inglise)
Kuivarahu

Kuivarahu on mitme geograafilise objekti nimi: Kuivarahu on väike rahu Soonlepa lahes Hiiumaa laidude maastikukaitsealal Kuivarahu on väike rahu Liialaiu ja Tauksi saare vahel Kuivarahu on Väinameres Rukkirahust lõuna pool asuv piklik saar, mis on loevee ajal vee all Kuivarahu laevatee on Kuivarahust läbi kaevatud kanal sissesõiduks Rohuküla sadamasse edela poolt Kuivarahu leetselg on madal Rukkirahust lõunas Kuivarahud on väikesaared Vilsandi lõunakalda juures Telve Kuivarahu on väike rahu Telve saare juures Vilsandi rahvuspargis
Eesti Kirik (ajakiri)

Eesti Kirik oli aastatel 1923–1940 kodu- ja 1950–2007 välismaal (Stockholmis, Uppsalas ja Torontos) ilmunud E.E.L.K. ajakiri. 1978–1981 oli ajakirja peatoimetaja Richard Koolmeister. Eesti Kirik (ajaleht) Ajakirjas Eesti Kirik aastail 1950–2000 ilmunud artiklite andmebaas Mari Paenurm, Herbert Kuurme – fenomeni algpõhjused on Jumalas, Eesti Kirik, 15.06.2011
Kalmus (perekond)

Kalmus (Acorus) on võhaliste sugukonda kuuluv mitmeaastaste rohttaimede perekonda. Perekonna looduslikuks levilaks on Põhja-Ameerika ning Põhja- ja Ida-Aasia. Tänu kultiveerimisele on taimed naturaliseerunud ka Lõuna-Aasias ning Euroopas. Perekonda kuulub kuus lihakate risoomidega paljunevat, veelembelist liiki. Acorus americanus Acorus calamus – harilik kalmus Acorus gramineus – kõrskalmus Acorus triqueter Acorus latifolius Acorus xiangyeus
Palu-karukell

Palu-karukell (Pulsatilla patens) on taimeliik tulikaliste sugukonda karukella perekonda kuuluv mitmeaastane rohttaim. Palu-karukell on pika risoomi ja juurmise lehekodarikuga 10–30 cm kõrgune rohttaim. Lehed arenevad pärast õitsemist, need on kolmelisõrmjad, kolmejagune laba jaguneb omakorda. Õie all asuvad männastena kitsad kõrglehed. Õied on üksikult varretippudes. Palu-karukella õied on violetsed, suured (3–4 cm), algul kellukjad ja hiljem tähtjalt laiuvad. Õitseb aprillis mais. Viljaks tihedalt karvased pähklikesed. Kasvab kuivades männikutes, liivastel nõlvadel, loometsades. Eelistab päikeselist kasvukohta. Saab hakkama ka toitainevaesel happelisel liivmullal. Palu-karukell kuulub Eestis II kaitsekategooriasse. Palu-karukell Põhja-Kõrvemaa looduskaitsealal Palu-karukell andmebaasis eElurikkus
Emilie Beermann

Emilie Rosalie Beermann (16. detsember 1860 Pilistvere – 2. jaanuar 1896) oli eesti õpetaja, esimese sinimustvalge lipu valmistaja. Ta sündis koolijuhi ja ehitusmeistri Gustav Heinrich Beermanni ja Caroline Beermanni peres vanima lapsena kaheksast. Nime Emilie pani isa talle tänuks ristiemale. Pärast Põltsamaa kihelkonnakooli lõpetamist sai temast sama kooli tütarlaste käsitööõpetaja. Veebruaris 1895 abiellus Beermann Sürgavere mõisavalitseja Jaan Lillakuga. Ta suri pärast poja ülirasket sünnitust 2. jaanuaril 1896 ja maeti Viljandi Vanale kalmistule. 1884. aastal ostis Beermann Põltsamaalt Leihbergi riidekauplusest kolm tükki riiet: sinist, musta ja valget. Jõeäärses kihelkonnakooli majas oma õpetajatoas õmbles ta neist kooli õmblusmasinal lipu. Isa puutöötoas valmistati varras ja Emilie vend Christoph viis selle Tartusse EÜS-ile. Teistel andmetel osalesid lipu õmblemises ka Miina Hermann ja Karl August Hermanni abikaasa Paula Hermann. Heiki Raudla. Pilistvere kihelkond - Eestimaa Taani. Viljandi muuseum 2012
Michael Mørkøv

Michael Mørkøv (sündinud 30. aprillil 1985) on taani elukutseline jalgrattur. Ta võistleb nii treki- kui ka maanteesõidus. 2008. aasta suveolümpiamängudel Pekingis võitis ta Taani meeskonna koosseisus hõbemedali 4 km meeskondlikus jälitussõidus. 2009. aastal tuli ta maailmameistriks meeskondlikus jälitussõidus ja paarissõidus. 2008. aastast võistleb ta Taani elukutseliste meeskonnas Team Saxo-Tinkoff. 2013. aasta Vueltal võitis ta 6. etapi. Mørkøv on 183 cm pikk ja kaalub 69 kg.
Skarabeus (kirjastus)

Skarabeus on Eesti ühemehekirjastus, mis on spetsialiseerunud ulmetõlgete avaldamisele, eelkõige ulmeklassikale ja jutukogudele. Kirjastuse omanik on Soomes elav Arvi Nikkarev, kes tegeleb kirjastamisega hobi korras. Suure osa tekstidest on ta ise ka tõlkinud. Skarabeuse raamatud on korduvalt võitnud Eesti ulmeauhinna Stalker või jäänud nominentide seas napilt teiseks-kolmandaks. "Arhiivikoopia". Originaali arhiivikoopia seisuga 28. detsember 2011. Vaadatud 3. juulil 2012.{{netiviide}}: CS1 hooldus: arhiivikoopia kasutusel pealkirjana (link) Kirjastuse koduleht
Birn

Birn on perekonnanimi. Laura Birn, soome näitleja Ruth Bettina Birn, saksa ajaloolane
Kassinaerilised

Kassinaerilised (Malvaceae) on kassinaerilaadsete seltsi kuuluv taimede sugukond. Sugukonda kuulub üle 200 perekonda üle 4200 liigiga. Sugukonda kuuluvad muuhulgas söödav muskushibisk, hapu hibisk, harilik kakaopuu, harilik durianipuu ja puuvillapõõsad. Bombacoideae Adansonia – ahvileivapuu (10 liiki) Chiranthodendron – kuradikäepuu (1 liik) Byttnerioideae Ayenia (210 liiki) Theobroma – kakaopuu Dombeyoideae Dombeya – dombeia (200 liiki) Helicteroideae Durio – durianipuu (30 liiki) Malvoideae Abelmoschus – muskushibisk Abutilon – abuutilon (160 liiki) Alcea – tokkroos (umbes 80 liiki) Althaea – altee Gossypium – puuvillapõõsas Hibiscus – hibisk (430 liiki) Malva – kassinaeris (umbes 50 liiki) Pavonia – pavoonia (290 liiki) Sida – siida (275 liiki) Sphaeralcea – keramalva Sterculioideae Cola – koola Sterculia – haisupuu (180 liiki) Tilioideae Tilia – pärn (25–50 liiki) Kassinaerilised andmebaasis eElurikkus.
Jordi Alba

Jordi Alba i Ramos (hispaania hääldus: [ˈʝorði ˈalβa i ˈramos]; sündinud 21. märtsil 1989 L'Hospitalet de Llobregatis) on Hispaania jalgpallur, kes mängib vasakkaitsjana Major League Socceri klubis Miami Inter ja Hispaania jalgpallikoondises. Alba positsiooniks on enamasti vasakkaitsja, kuid ta on suuteline mängima ka vasaku poolkaitsja kohal. Alba debüteeris Valencia meeskonnas 2008. aastal ning mängis klubis 2012. aasta suveni. 28. juunil 2012 liitus Jordi Alba 14 miljoni euro eest Barcelonaga. Ta debüteeris Kataloonia klubis mängus Real Sociedadi vastu, Barcelona võitis 5:1. Oma esimese värava lõi Alba 20. oktoobril 2012 mängus Deportivo de La Coruñaga, aidates Barcelonal võita 5:4. 2014–15 hooajal võitis Barcelona nii La Liga, Copa del Rey kui ka Meistrite Liiga. Alba mängis 38 kohtumist ja lõi ühe värava. Järgmisel hooajal tuli ta Barcelonaga taas Hispaania meistriks ja võitis karika. 27. mail 2017 aitas ta Barcelonal alistada Copa del Rey finaalis Alavési 3:1. Suvel 2023 lõppes tema leping Barcelonaga ning ta liitus MLS-i meeskonnaga Miami Inter. Jordi Alba debüteeris Hispaania koondises 11. oktoobril 2011 mängus Šotimaaga. Hispaania võitis 3:1 ning Alba andis resultatiivse söödu David Silva löödud avaväravale. 2012. aasta Euroopa meistrivõistlustel mängis Alba kõik koondise mängud algrivistuses. Ta andis resultatiivse söödu Xabi Alonso väravale, kui Hispaania alistas 2:0 Prantsusmaa. Finaalis Itaaliaga lõi ta mängu teise värava, Hispaania võitis 4:0. Ta mängis koondises ka 2013. aasta Konföderatsioonide karikavõistlustel. Alba lõi alagrupikohtumises Nigeeriaga kaks väravat. Samuti on ta Hispaaniat esindanud 2014. aasta jalgpalli maailmameistrivõistlustel ja 2018. aasta jalgpalli maailmameistrivõistlustel ning 2016. aasta Euroopa meistrivõistlustel. Barcelona La Liga: 2012–13, 2014–15, 2015–16, 2017–18, 2018–19 Copa del Rey: 2014–15, 2015–16, 2016–17, 2017–18 Hispaania superkarikas: 2013, 2016, 2018 UEFA Meistrite Liiga: 2014–15 Euroopa superkarikas: 2015 Jalgpalliklubide maailmameistrivõistlused: 2015 Hispaania Kuldmedalist Euroopa meistrivõistlused: 2012 Hõbemedalist Konföderatsioonide karikas: 2013 "Iniesta ja Messi võitsid Barcelona mängijatena 30. trofee". DELFI. 28. mai 2017. Vaadatud 28.05.2017.  Jordi Alba – pildid, videod ja helifailid Wikimedia Commonsis Profiil FC Barcelona kodulehel
László Bene

László Bene (1938 Budapest – 1977) oli Ungari poksija. Bene oli kokku kuuekordne Ungari meister aastatel 1944–1948 ning 1950. Bene osales raskekaalus (üle 81 kg) 1952. aasta Helsingi olümpiamängude poksivõistlustel, kuid kaotas 2. ringis hilisemale pronksmedalivõitjale Ilkka Kosele (Soome) ja jäi edasisest medaliheitlusest välja. Bene võitis raskekaalus (üle 175 naela ehk 79,4 kg) 8. Euroopa meistrivõistlustel (Oslo, 1949) kuldmedali ja tuli Euroopa meistriks. 15. suveolümpiamängude poksivõistlus. Helsingi 1952. Tulemused inglise keeles "8. Euroopa meistrivõistlused poksis. Oslo 1949. Tulemused inglise keeles" (PDF). Originaali (PDF) arhiivikoopia seisuga 2. veebruar 2014. Vaadatud 3. juulil 2012. László Bene veebisaidil Olympedia (inglise)
Paul Kaasik

Paul Kaasik (29. november 1925 Ollepa – 25. detsember 1985 Leningrad) oli eesti elektrotehnikateadlane, tehnikadoktor. Ta lõpetas aastal 1951 elektriinsenerina Tallinna Polütehnilise Instituudi. Ta töötas aastatel 1956–1957 Tallinna Polütehnilises Instituudis. Aastatel 1957–1978 töötas ta õppejõuna (aastast 1973 professorina) Leningradi Polütehnilises Instituudis. Aastal 1971 kaitses ta tehnikadoktori väitekirja. Aastast 1978 oli ta Leningradi lennukiaparatuuriinstituudi elektrotehnika aluste kateedri juhataja. Ta on avaldanud uurimusi elektrimasinate teooria, täiturelektrimootorite ja eriotstarbeliste (sealhulgas kosmoseaparatuuri) elektriajamite kohta. Hans Jänes, Paul Kaasik, Eugen Puusepp, Aleksander Voldek. Elektrimasinad: õpik keskeriõppeasutuste elektrotehniliste erialade õpilastele. Tallinn. Eesti Riiklik Kirjastus, 1961. П.Ю. Каасик. Тихоходные безредукторные микроэлектродвигатели. Ленинград: Энергия, Ленинградское отделение, 1974 EE 14. köide lk. 126 Heiki Raudla. Pilistvere kihelkond - Eestimaa Taani. Viljandi muuseum 2012.
Daniele De Rossi

Daniele De Rossi, Ufficiale OMRI (sündinud 24. juulil 1983 Roomas) on Itaalia endine jalgpallur. Ta mängis peaaegu kogu karjääri Itaalia kõrgliiga klubis AS Roma (2001–2019). Karjääri viimasel hooajal mängis ta Argentina kõrgliiga klubis Boca Juniors. Itaalia koondisse kuulus ta aastatel 2004–2017. Ta on 2006. aasta maailmameister ning osales maailmameistrivõistlustel ka 2010. aastal. Euroopa meistrivõistlustel tegi ta kaasa nii 2008., 2012. kui ka 2016. aastal. Roma Coppa Italia: 2006–07, 2007–08 Supercoppa Italiana: 2007 Boca Juniors Primera División: 2019–20  Daniele De Rossi – pildid, videod ja helifailid Wikimedia Commonsis
Tehnikainstituut

Tehnikainstituut on instituut (teadus- või õppeasutus), mis tegeleb tehnikateaduste uurimise või õpetamisega. Eestis tegutseb näiteks Eesti Maaülikooli tehnikainstituut.
1938. aasta Eesti ja Poola sügismaavõistlus poksis

Eesti ja Poola 1938. aasta sügismaavõistlus poksis toimus Łódźis 11. detsembril 1938. Poola võitis 5:3. Kärbeskaal (kuni 112 naela ehk 50,8 kg): Szapsel Rotholc (POL) - Harald Pärn (EST) 3 - 0 Kukk-kaal (kuni 119 naela ehk 54 kg): Zygmunt Koziołek (POL) - Boriss Gridin (EST) 3 - 0 Sulgkaal (kuni 126 naela ehk 57,2 kg): Antoni Czortek (POL) - Evald Seepere (EST) 3 - 0 Kergekaal (kuni 135 naela ehk 61,2 kg): Harald Kanepi (EST) - Stanisław Kowalewski (POL) 3 - 0 Kergekeskkaal (kuni 147 naela ehk 66,7 kg): Antoni Kolczyński (POL) - Leopold Neeme (EST) TKO 1 Keskkaal (kuni 160 naela ehk 72,6 kg): Anton Raadik (EST) - Józef Pisarski (POL) 3 - 0 Poolraskekaal (kuni 175 naela ehk 79,4 kg): Kazimierz Doroba (POL) - Vallo Leet (EST) 2 - 1 Raskekaal (üle 175 naela ehk 79,4 kg): Martin Linnamägi (EST) - Stanisław Piłat (POL) TKO 2 "Poola võitis ainult 5:3". Päevaleht 12.12.1938
Eesti U-19 jalgpallikoondis

Eesti U-19 jalgpallikoondis on Eesti alla 19-aastaste esindusmeeskond jalgpallis. Koondist haldab Eesti Jalgpalli Liit (EJL).  Pikemalt artiklis Eesti U-19 jalgpallikoondise mängude loend  Pikemalt artiklis Eesti U-19 jalgpallikoondislaste loend See on koosseis, mis esindas Eestit 2012. aasta U-19 Euroopa meistrivõistluste finaalturniiril . Peatreener: Arno Pijpers, Abitreener: Marko Lelov, Väravavahtide treener: Ain Tammus Eesti jalgpallikoondis Eesti U-21 jalgpallikoondis Eesti Jalgpalli Liit http://jalgpall.ee/news.php?st=style_fp.css&news_id=3958 Eesti U-19 koondis UEFA kodulehel Eesti U-19 koondis EJLi kodulehel Eesti U-19 koondis 2012. aasta EM'i kodulehel
ETBL

ETBL on mitme nime lühend: "Eesti teaduse biograafiline leksikon" "Eesti teatri biograafiline leksikon", välja antud 2000 "Endla teatri biograafiline leksikon", välja antud 2008 Eesti Turniiribridžiliit Eesti Tõlkebüroode Liit
Soans

Soans on perekonnanimi. Anton Lembit Soans, arhitekt Hanno Soans, kuraator ja kunstikriitik Helvi Soans (Helvi Jürisson), kirjanik ja tõlkija Jaak Soans, skulptor Kerttu Soans(-Tammisto), kirjanik ja ajakirjanik Olev Soans, graafik ja pedagoog
Rulers of the Deep

Rulers Of The Deep (ROTD) on house-muusika duo, kuhu kuuluvad kaks DJ-d ja produtsenti DJ Meri (Meelis Meri) ja P. Julm (Priit Juurmann). Merile ja Juurmannile kuulub ka plaadifirma ROTD Recordings, mis on avaldanud ROTD teise kauamängiva "Ready to go Overground". Plaadi tuntuim lugu "Planet Drum" on jõudnud Baltimaades mitmesse edetabelisse (sealhulgas MTV Baltikumi Zen MTV Balti Top 20, Dancefloor Chart ja World Chart Express). 2010. aasta novembris andis ROTD oma kümnenda sünnipäeva puhul välja albumi "Untitled Secret" plaadifirmas Manchester Underground Music (MUM Recordings). Koduleht "Rulers of the Deep" EPL, 31. oktoober 2009
Dalseongi maakond

Dalseongi maakond (Dalseong-gun, hangulis 달성군, hanjas 達城郡) on haldusüksus Lõuna-Koreas Daegu linnas. Koduleht